Borre (Vrankryk)

Borre es e gemêente in Vrankryk in't Noorderdepartement. 't Ligt in Frans-Vloandern in de Franschn Westoek, mêer bepoald in't Frans-Vlamsche Houtland. 't Grenst an de gemêentn Koaster, Pradeels, Oud-Berkyn en Oazebroeke. 

An de nôordkant van Borre passeert d'yzerboane vo den TGV tusschn Rysel en Kales en an de zuudkant lôopt d'yzerboane vo de geweune trings tusschn Rysel en Oazebroeke, mor der es wel gin stoasje in Borre. An de schreeve mè Oazebroeke strôomt de Borrebeke woavan da 't dorptje zyn noame es afgeleyd.

Geschiedenisse
Borre es geciteerd vanof de neegnde êeuwe in't charter vo d'abdeye vo Sent-Bertin in Sint-Omoars, ounder de noame Beborna. In 1174 es d'uudige noame van't dorp vo nen êeste kêe gattesteerd. Borre wos in 1940, byst den Twiddn Weireldôorloge, êen van d'êeste Fransche dorpn die g'attaqueerd wierdn deur Duutsche vliegers. 

Beziensweirdigeedn
In Borre ligg'n de Sint-Jan-den-Dooperkerke, e romoansche kerke me stikkn uut d'elfde tout an de zeevntiende êeuwe, en 't Borre British Cemetery mè 370 Britse groavn.

Categorie:Gemêente in arroundissement Duunkerke
Categorie:Plekke in Frans-Vloandern